Euroopa Liidu Teataja L 205 , 31/08/1995 Lk 0039 - 0044



EMP Ühiskomitee otsus nr 35/95, 19. mai 1995, millega muudetakse EMP lepingu protokolli nr 31 koostöö kohta teatavates valdkondades väljaspool nelja vabadust EMP ÜHISKOMITEE, võttes arvesse Euroopa Majanduspiirkonna lepingut, mida on kohandatud Euroopa Majanduspiirkonna lepingut kohandava protokolliga, edaspidi "leping", eelkõige selle artikleid 86 ja 98 ning arvestades, et: lepingu protokolli nr 31 muudeti EMP Ühiskomitee otsusega nr 11/94; [1] näib olevat kohane laiendada lepinguosaliste vahelist koostööd kolmandale ühenduse tegevusprogrammile puuetega inimeste abistamiseks (Helios II, 1993-1996) (nõukogu otsus 93/136/EMÜ [2] ja nõukogu otsus 94/782/EÜ; [3]) lepingu protokolli nr 31 artiklit 5 tuleb koostöö laiendamiseks muuta, ON VASTU VÕTNUD JÄRGMISE OTSUSE: Artikkel 1 Lepingu protokolli nr 31 artiklit 5 muudetakse vastavalt käesoleva otsuse artiklites 2 ja 3 sätestatule. Artikkel 2 Lõiked 4 ja 5 asendatakse järgmiste lõigetega: "4. 1995. aastal osalevad EFTA riigid vanurite abistamiseks mõeldud ühenduse meetmetes vastavalt käesoleva protokolli 1. liites esitatud tööprogrammile. Sel ajavahemikul toetavad EFTA riigid neid meetmeid rahaliselt vastavalt kõnealuse tööprogrammi osale "Eelarveaspektid". 5. EFTA riigid osalevad lõikes 8 osutatud ühenduse programmides ja meetmetes alates 1. jaanuarist 1996. 6. Nimetatud kuupäevast alates toetavad EFTA riigid rahaliselt lõikes 8 nimetatud programme ja meetmeid vastavalt lepingu artikli 82 lõike 1 punktile a. 7. Alates koostöö algusest lõikes 8 osutatud programmide ja meetmete raames osalevad EFTA riigid täielikult kõikides EÜ komiteedes, kes abistavad komisjoni nimetatud programmide ja meetmete juhtimisel või arendamisel. 8. Lepinguosalised püüavad eelkõige tugevdada koostööd ühenduse tegevuse raames, mille aluseks võivad olla järgmised ühenduse õigusaktid: - 393 D 0136: nõukogu otsus 93/136/EMÜ, 25. veebruar 1993, millega kehtestatakse kolmas ühenduse tegevusprogramm puuetega inimeste abistamiseks (Helios II, 1993-1996) (EÜT L 56, 9.3.1993, lk 30). - 394 D 0782: nõukogu otsus 94/782/EÜ, 6. detsember 1994, mis käsitleb teabesüsteemi Handynet säilitamist esimese tehnilise abi programmi kohaselt praeguseks algatatud tegevuse raames (EÜT L 316, 9.12.1994, lk 42)." Artikkel 3 Endised lõiked 4 ja 5 muutuvad vastavalt lõigeteks 9 ja 10. Artikkel 4 Protokollile nr 31 lisatakse liide vastavalt käesoleva otsuse lisas sätestatule. Artikkel 5 Käesolev otsus jõustub 1. juunil 1995 tingimusel, et kõik lepingu artikli 103 lõikes 1 ettenähtud teated on EMP Ühiskomiteele esitatud. Artikkel 6 Käesolev otsus avaldatakse Euroopa Ühenduste Teataja EMP osas ja EMP kaasandes. Brüssel, 19. mai 1995 EMP Ühiskomitee nimel eesistuja Pablo Benavides [1] EÜT L 253, 29.9.1994, lk 34. [2] EÜT L 56, 9.3.1993, lk 30. [3] EÜT L 316, 9.12.1994, lk 42. -------------------------------------------------- LISA " Protokolli nr 31 1. Liide Helios II — AASTA TÖÖPROGRAMM 1995 1. NÕUANDEORGANID [1] Täielik osalemine EÜ liikmesriikidega samadel tingimustel, välja arvatud (võimalikud) hääletamised ja käesoleva tööprogrammi osas "Eelarveaspektid" käsitletud küsimused. 1.1. NÕUANDEKOMITEE — kolm koosolekut - kaks valitsuse esindajat igast EFTA riigist. 1.2. EUROOPA PUUETEGA INIMESTE FOORUM — kolm koosolekut - puuetega inimeste huve esindavad 12 olemasolevat Euroopa valitsusvälist organisatsiooni ning EFTA riikide puuetega inimeste organisatsioonid - tööturu osapoolte kaks olemasolevat esindajat, kes esindavad EFTA riikides tegutsevate tööturu osapoolte huve - üks siseriikliku valitsusvälise organisatsiooni või siseriikliku puuetega inimeste nõukogu esindaja, kelle nimetab iga EFTA riik. 1.3. KONTAKTRÜHM — kolm koosolekut - üks valitsuse esindaja igast EFTA riigist - üks esindaja EFTA riikide siseriiklikest valitsusvälistest organisatsioonidest või siseriiklikest puuetega inimeste nõukogudest, kes on foorumi liikmed. 2. TÖÖRÜHMAD [2] Täielik osalemine EÜ liikmesriikidega samadel tingimustel, välja arvatud (võimalikud) hääletamised ja käesoleva tööprogrammi osas "Eelarveaspektid" käsitletud küsimused. 2.1. TEABESÜSTEEMI HANDYNET TEHNILISE KOORDINEERIMISE RÜHM — kolm koosolekut - üks esindaja igast riiklikust koordineerimiskeskusest 2.2. TEABESÜSTEEMI HANDYNET TESAURUST KÄSITLEV UURIMISRÜHM — kolm koosolekut - üks esindaja igast EFTA riigist. 2.3. PROGRAMMI HELIOS INTEGREERITUD HARIDUSE TÖÖRÜHM — kolm koosolekut - kaks valitsuse esindajat igast EFTA riigist. 2.4. PROGRAMMI HELIOS TÖÖHÕIVE TÖÖRÜHM — kolm koosolekut - üks valitsuse esindaja igast EFTA riigist. 2.5. PROGRAMMI HELIOS SÕLTUMATU ELUVIISI TÖÖRÜHMAD - Sport — kaks koosolekut kaks esindajat iga EFTA riigi siseriiklikust puuetega inimeste spordikomiteest - Liikuvus ja transport — kaks koosolekut kaks valitsuse esindajat igast EFTA riigist - Turism — kaks koosolekut kolm esindajat iga EFTA riigi valitsusvälistest organisatsioonidest/turismiorganisatsioonidest. 3. VAHETUSTEGEVUS [3] 3.1. Komisjon esitab kõigile EFTA riikidele teabe prioriteetsete küsimuste ning nendega seotud tegevuse ja tulemuste kohta. 3.2. EFTA riigid määravad osalejad seminaridele/konverentsidele, mis on mõeldud programmi "Tegevusvaldkonnad" (Activities) esindajate jaoks aasta jooksul tehtud tööst kokkuvõtete tegemiseks. 3.3. Kavandamine ja ettevalmistamine programmi "Tegevusvaldkonnad" (Activities) programmi lülitamiseks EFTA riikides alates 1. jaanuarist 1996, sealhulgas: a) Programmi "Tegevusvaldkonnad" (Activities) määramine EFTA riikide valitsuste poolt 30. septembriks 1995 — neli valdkonda: funktsionaalne rehabilitatsioon, hariduse integreerimine, sotsiaalne integratsioon/sõltumatu eluviis (tegevusvaldkondade arv tuleb kokku leppida). b) Programmi "Tegevusvaldkonnad" (Activities) esimene koosolek (sümpoosion) igas sektoris ja otsused osaluse kohta eri küsimuste käsitlemisel. 4. HANDYNET [4] Täielik osalemine EÜ riikidega samadel tingimustel kõiki EFTA riike käsitlevat täielikku teavet sisaldava andmebaasi loomiseks 1. jaanuariks 1996. - riiklikud koordineerimiskeskused, kes koguvad teavet ja edastavad selle programmi HELIOS ekspertide rühmale. - programmi HELIOS ekspertide rühm, kes salvestab teabe CD-ROM-ile ja levitab ajakohastatud CD-ROM-e (kolm korda aastas) — riiklikele koordineerimiskeskustele ja andmekogumiskeskustele tasuta. - teabe- ja nõustamiskeskused, kes tagavad puuetega inimestele juurdepääsu teabele CD-ROM-ide, võrkude jms kaudu. 5. KOOSTÖÖ VALITSUSVÄLISTE ORGANISATSIOONIDEGA [5] 5.1. Komisjon edastab igale EFTA riigile teabe valitsusväliste organisatsioonide korraldatavate selliste ürituste teemade ja ajakava kohta, mida toetatakse (vastavalt piirmäärale kuni 50 % ulatuses) programmi Helios II kaudu (Europrogrammid, mille kohta on ettepaneku teinud kaksteist foorumisse kuuluvat Euroopa valitsusvälist organisatsiooni). 5.2. EFTA riikide, valitsusväliste organisatsioonide jne esindajad kutsutakse osalema üritustel, mis ei ole ette nähtud ainult konkreetse(te)le organisatsiooni(de)le. 5.3. Euroopa valitsusvälised organisatsioonid vaatavad läbi taotlused EFTA riikide poolt 1996. aastal europrogrammide raames korraldatavateks üritusteks ja esitavad komisjonile lõpliku otsuse tegemiseks oma arvamuse. (Europrogrammi raames korraldatavaid üritusi toetatakse vastavalt piirmäärale kuni 50 % ulatuses kogukuludest). 6. ÜLDSUSE TEADLIKKUS 6.1. Komisjon saadab EFTA riikide organisatsioonidele ja üksikisikutele taotluse korral dokumendid "HELIOSCOPE" (Programmi "HELIOS" ülevaade), "HELIOS Flash" ja muid materjale. 6.2. Iga-aastane puuetega inimeste päev (3. detsember) — EFTA riikide organisatsioone ja üksikisikuid kutsutakse osalema Euroopa tasandil korraldatavatel üritustel. 6.3. Programmi HELIOS konkurss ja auhinnad — osalemine aastakonverentsil. 6.4. Teabeväljapanekud (konverentsid, messid jne) Tuleb kaaluda EFTA riikides asuvate tegevuskohtade lülitamist iga-aastasesse programmi. 6.5. Programmi HELIOS siseriiklik teabepäev 1996 1 & 2 NÕUANDEORGANID ja TÖÖRÜHMAD Osalemine 1995. aastal, kuid komisjon katab osalejate kulud järgmiste põhimõtete alusel: - Valitsuste esindajad — lähetuskulud - Teised isikud — lähetuskulud, päevaraha ning toetus kõrvalkulude katteks. Kui puudega isikut saadab tema puude tõttu mõni teine isik, kaetakse selle isiku kulud puudega isiku kuludega samadel alustel. 3. VAHETUSTEGEVUS Täielik osalemine EÜ riikidega samadel tingimustel, sealhulgas programmi "Tegevusvaldkonnad" (Activities) esindajate osalemine järgmistel üritustel: - konkreetset teemat käsitlevad õppereisid, koolitused jne — komisjon katab kõik kulud vastavalt iga tegevusvaldkonna puhul kehtestatud ülemmäärale; ja - aastalõpuseminarid/-konverentsid. Komisjon katab kõik kulud. 4. HANDYNET 1995. aastaks. 5. KOOSTÖÖ VALITSUSVÄLISTE ORGANISATSIOONIDEGA Täielik osalemine EÜ riikidega samadel tingimustel, sealhulgas: 5.1. foorumisse kuuluvad siseriiklikud valitsusvälised organisatsioonid ja siseriiklikud puuetega inimeste nõukogud: - programmi Helios II kuuluvat prioriteetset küsimust käsitleva Euroopa tähtsusega siseriikliku konverentsi korraldamine — komisjon katab 50 % kuludest vastavalt piirmäärale; - siseriiklikul teabepäeval osalemine — komisjon katab 100 % kuludest vastavalt piirmäärale. 5.2. Euroopa valitsusvälised organisatsioonid — europrogrammid, mis hõlmavad EFTA riikide korraldatavaid üritusi. 6. ÜLDSUSE TEADLIKKUS 6.1. 1995. aastaks. 6.2. Programmi HELIOS konkurss ja auhinnad: - iga EFTA riik määrab ühe züriiliikme; - auhindadele konkureerivad EFTA riikide organisatsioonide projektid; - täielik osalemine aastakonverentsil, kusjuures kulud kaetakse EÜ liikmesriikidega samadel alustel. Helios II — TÖÖPROGRAMMI EELARVEASPEKTID 1995 Puudub otsene rahaline osalus EÜ eelarves. EFTA riigid katavad järgmised kulud: - kõik osalemiskulud; - kõik kulud, mis on seotud programmi HELIOS ekspertide rühma osutatavate vajalike teenustega, näiteks ekspertide töötasud, lähetuskulud ja kulutused seadmetele seoses programmi laienemisega EFTA riikidesse; - kulud, mis on seotud lisatöötajatega, kelle ülesanne on abistada EFTA riike programmis osalemisel. Lisatöötajaid käsitlevad ettepanekud: - määrata kaks eksperti programmi HELIOS ekspertide rühma abistamiseks Brüsselis teabesüsteemiga Handynet seotud tegevuses; määrata üks sekretär kõnealuste töötajate abistamiseks. Märkus: EÜ ja EFTA riikide eelarveeksperdid teevad 1996. eelarveaastaks ettevalmistusi 1995. aasta esimesel poolaastal lepingu protokollis nr 32 sätestatud korras. Arutelude tulemusel tehakse lõplikud otsused EFTA riikide rahalise toetuse kohta EÜ üldeelarvesse ning nende käigus käsitletakse ka lisatöötajatega seotud küsimusi. 1996 Täielik osalus EÜ eelarves (vastavalt lepingu artikli 82 lõike 1 punktile a). " [1] Nõukogu otsus 93/136/EMÜ, 25. veebruar 1993, millega kehtestatakse kolmas ühenduse tegevusprogramm puuetega inimeste abistamiseks (EÜT L 56, 9.3.1993, lk 30). [2] Nõukogu otsus 94/782/EÜ, 6. detsember 1994, mis käsitleb teabesüsteemi Handynet säilitamist esimese tehnilise abi programmi kohaselt praeguseks algatatud tegevuse raames (EÜT L 316, 9.12.1994, lk 42). [3] Nõukogu otsus 93/136/EMÜ, 25. veebruar 1993, millega kehtestatakse kolmas ühenduse tegevusprogramm puuetega inimeste abistamiseks (EÜT L 56, 9.3.1993, lk 30). [4] Nõukogu otsus 93/136/EMÜ, 25. veebruar 1993, millega kehtestatakse kolmas ühenduse tegevusprogramm puuetega inimeste abistamiseks (EÜT L 56, 9.3.1993, lk 30). [5] Nõukogu otsus 93/136/EMÜ, 25. veebruar 1993, millega kehtestatakse kolmas ühenduse tegevusprogramm puuetega inimeste abistamiseks (EÜT L 56, 9.3.1993, lk 30). --------------------------------------------------